નવસારીના બહુચર્ચિત શીતલ હત્યા કેસમાં પોલીસ હત્યાના આરોપસર ઝડપાયેલા આરોપીના રિમાન્ડ મેળવવામાં પોલીસ નિષ્ફળ રહી હતી. હત્યાના કેસમાં તપાસ અર્થે આરોપીના 14 દિવસના નવસારી કોર્ટમાં રિમાન્ડ માંગ્યા હતા પરંતુ આરોપીના વકીલે ધારદાર દલીલો કરતા કોર્ટે આરોપીના રિમાન્ડ નામંજૂર કરી દઈ જ્યુડિશિયલ કસ્ટડીમાં મોકલી દેવાનો હુકમ કર્યો હતો. હત્યા જેવા મહત્ત્વપૂર્ણ કેસમાં પોલીસ આરોપીના રિમાન્ડ મેળવવામાં નિષ્ફળ જતા કોર્ટ સંકુલમાં આ બાબત ચર્ચાનો વિષય બન્યો હતો.